2012. na filmu
2012. godina se ne smatra osobito značajnom za filmsku umjetnost ali je uključivala neke hvaljene filmove, kao što su Ljubav, Pijev život, Lincoln, Zero Dark Thirty, Kraljevstvo izlazećeg mjeseca, Prometej, Django Unchained, Argo, Zvijeri južnih divljina, Silver Linings Playbook, The Master, Jadnici, Potjera, Holy Motors, The Gatekeepers, Ne, Barbara i Wadjda.

Značajniji anime filmovi bili su Asura, Rainbow Fireflies i Evangelion: 3.0 You Can (Not) Redo. Na području bivše Jugoslavije, značajniji filmovi bili su Ljudožder vegetarijanac, Sonja i bik, Noćni brodovi, Visoka modna napetost, Zabranjeno smijanje, Nostradamus-kokoš, Vir, Smrt čoveka na Balkanu, Klip, Šešir profesora Koste Vujića i Larin izbor: Izgubljeni princ.

Događaji 
 18. januar - Širom svijeta održani protesti protiv prijedloga Zakona o sprečavanju objektivnih onlajn pretnji ekonomskom rastu i krađi intelektualne svojine ili PIPA te Stop Online Piracy Act (SOPA), koji su podneseni američkom Kongresu sa ciljem davanja dodatnog instrumenta američkoj vladi i nosiocima autorskih prava da ograniče pristup "ilegalnim vebsajtovima posvećenih kršenju ili falsifikovanju imovine", pogotovo onim sajtovima sa domenom registriranom izvan SAD, a koji su masovno distribuirali piratske filmove i TV serije; prijedog, za koga je žestoko lobirala MPAA na kraju nije usvojen , a što se tumači kako nesklonošću tadašnje republikanske većine da pruži potporu Hollywoodu koji tradicionalnu podržava suparničke demokrate, tako i otporom vodećih Internet kompanija kao Google i Facebook, zabrinutih da bi im primjena zakona nanijeti financijsku štetu.
 6. april - U svjetske kino-dvorane distribuirana Titanik, nova verzija filma Jamesa Camerona iz 1997. godine u kojoj su poboljšani specijalni efekti, te omogućeno prikazivanje u 3D tehnici; premijera je tempirana na 100. obljetnicu potonuća istoimenog broda; zahvaljujući dodatnoj distribuciji  Titanic sveukupno zarađuje preko 2 milijarde $.
 11. april - Premijera The Avengers, superherojskog filma u režiji Jossa Whedona u kome se okupljaju junaci stripova Marvel Comicsa, odnosno protagonisti nekoliko prethodnih filmskih serija; film predstavlja završni dio prve faze projekta Marvelog filmskog univerzuma te postiže vrlo dobre kritike, ali i izuzetnu gledanost, te sa preko 1,5 milijarde US$ zarade postaje najveći film godine i vrhunac Whedonove karijere. 
 1. jul - Na Youtubeu postavljen Innocence of Muslims, kratki historijski film u produkciji koptskog poslovnog čovjeka Nakoule Basseleya Nakoule koji opisuje život islamskog proroka Muhameda kao krvoločnog zlikovca; nakon što je na Youtube postavljena verzija sinkronizirana na arapski, izaziva bijesne reakcije širom svijeta, uključujući masovne demonstracije 11. septembra; film dobiva dodatni publicitet nakon što je američka vlada objavila da napad na američku diplomatsku misiju u Bengaziju, prilikom koga je ubijen ambasador Christopher Stevens, nije bila planirana teroristička akcija nego posljedica "spontanih" demonstracija izazvanih filmom; Nakoula je kasnije uhapšen zbog ranijih kaznenih djela, a niz vlada u svijetu zabranjuje i od Googlea traži da blokira film; to uključuje i američku vladu, čiji su pokušaji zaustavljeni na sudu, ali su izazvala debata o slobodi govora.  
 16. jul - Premijerno prikazan Vitez tame: Povratak, treći i završni dio drugog po redu ciklusa filmova o Batmanu u režiji Christophera Nolana; četiri dana kasnije, prilikom redovne premijere, u gradu Aurora u američkoj državi Colorado, James Eagan Holmes, 24-godišnji mladić opsjednut likom Jokera, vatrenim oružjem napada gledatelje u kino-dvorani te ubija 12 ljudi, natjeravši Warner Bros. da značajno smanji promotivne aktivnosti: usprkos toga će film dobiti povoljne kritike i vrlo dobru gledanost; također je postavio rekord  kao osmi film o jednom te istom strip-junaku od 1966. godine do tada.
 31. august - Na Venecijanskom filmskom festivalu premijerno prikazan Wadjda, prvi cjelovečernji film snimljen u Saudijskoj Arabiji, a uz to ga je režirala i žena.
 23. oktobar - Premijerno prikazan Skyfall, film koji se službeno smatra 23. filmom o Jamesu Bondu; premijera je koincidirala sa 50. obljetnicom premijere Dr. No. prvog filma iz serije; Skyfall postiže izuzetan komercijalni uspjeh i postaje prvi iz serije koji zaradio preko milijardu $ diljem svijeta; njime je saga o Jamesu Bondu potvrdila status najduže filmske franšiza u historiji.
 28. novembar - U Wellingtonu premijerno prikazan Hobit: Neočekivano putovanje, epski fantasy film koji predstavlja prvi dio trilogije temeljene na romanu Hobita J. R. R. Tolkiena, odnosno prednastavak trilogije o Gospodaru prstenova; film se, zajedno sa sljedeća dva nastavka, bio snimao četiri godine, a originalno ga je trebao režirati Guillermo del Toro, prije nego što je režiju preuzeo Peter Jackson; film izaziva pažnju kao prvi koji koristio novu High frame rate tehnologiju: prelazak prikaza filma na 48 slika u sekundi, a ne sa 24 slika po sekundi do tada; iako je postigao dobre komercijalne rezultate, za razliku od Gospodara prstenova prima loše kritike, a i high frame rate kod dijela publike izaziva neugodne reakcije. 
 tokom godine - Zbog stalnog pada prodaje DVD-a, američki gledatelji su po prvi puta potrošili više novca na gledanje filmova u svojim domovima, posudbom preko digitalnih usluga (Netflix, Apple Inc.'s iTunes, Amazon.com Inc).
 tokom godine - Američki filmovi zarađuju više na međunarodnom tržištu nego u američkim kinima. Velik udio imala je Kina, koja je 2012. donijela 2,7 milijarde $ američkim filmovima.
 tokom godine - Broj 3D filmskim kina povećan je na 15.000.
 tokom godine - prema jednom istraživanju, žene su i dalje bile ispodprosječno zastupljene u američkoj filmskoj industriji: činile su samo 18% svih režisera, scenarista, producenta, snimatelja i montažera od ukupno 250 najkomercijalnijih filmova 2012.

Smrti

Najkomercijalniji filmovi u svjetskim kinima 

Čak osam od deset najuspješnijih filmova bili su nastavci ili rebooti prethodnih filmova. Po prvi puta u historiji, čak četiri filma su zaradili preko milijardu $ u svjetskim kinima u istoj godini.

Nagrade 

Zlatna palma, Cannes:
Ljubav, Michael Haneke,  

Zlatna arena, Pula:
Pismo ćaći, Damir Čučić

Zlatni medvjed, Berlin:
Cesar mora umrijeti, Paolo i Vittorio Taviani,

Izvori

Eksterni linkovi 

 2012.  na Internet Movie Database
 2012. na filmu na Numbers
 100 najhvaljenijih filmova 2012. na Rotten Tomatoes
 Najbolji filmovi 2012. prema Films101